cyanic-selkie/wikianc huggingface dataset:
Strilelandet
Begrep
Stril var historisk sett en nedsettende betegnelse på befolkningen i Bergens omland og brukt særlig av Bergens byborgere eller øvrighetspersoner. Betegnelsen ble særlig brukt om fiskere og fiskerbønder som kom roende til byen for å selge sine naturalia. Opphavet til begrepet stril er ukjent, og det er flere teorier omkring opphavet til dette begrepet. Betegnelsen var i vanlig bruk fra 1700- og 1800-tallet. En teori er at befolkningen var særlig stridbar og ofte gjorde opprør mot skattlegging og annen myndighetsutøvelse. En annen teori er at navnet skriver seg fra et tradisjonelt antrekk med bukse og strømper i ett stykke, kalt strilebrok. En teori er at betegnelsen kommer av et verb å strila med betydningen «streve og ro». En teori er at stril skriver seg fra et gammelnorsk ord som betyr grå eller blankslitt, med henvisning til det nakne grå værbitte berget som er vanlig i området. En tekst fra 1723 delte Bergenshuus lens innbyggere inn i tre deler: vossinger, hardinger og «haarder». Haardene bodde ifølge denne teksten i Nordhordlands fogderi bestående seks prestegjeld og kalles striler, særlig de som bodde i Osterfjorden. Johan Sebastian Welhaven skrev i 1842 at strilene bebodde et uklart avgrenset område på vestkystene (fra Stad og sørover) eller i Bergens omegn (Welhaven var oppvokst i Bergen og hans søster Maren var gift med Michael Sars som var prest i Lindås). Ivar Aasen skrev at stril er betegnelse på innbyggere i Bergens omegn og ble ansett som et økenavn. En teori knytter betegnelsen til en Steingrim Stryl omtalt i Håkon Håkonssons saga. Den eldste kjente bruken av begrepet var omtalen av omlandsbefolkningen ved signingen til Håkon Håkonsson på Bergenhus festning i 1217, og mye senere gir Amalie Skram på slutten av 1800-tallet en samtidsbeskrivelse av strilene sett med bergenske øyne i Hellemyrsfolket, ingen av dem i særlig flatterende ordelag.
I verket Medisinalberetninger fra Nordhordland (1881) gis denne beskrivelsen:
Fra omkring 1960 ble begrepet stril mindre belastet og benyttes nå gjerne av lokalbefolkningen som identitetsbærer på samme måte som harding, og en lokalavis i distriktet heter fra 1961 Strilen.
Målstrid og dialekt
Dialekten i Bergen og i omlandet skiller seg tydelig fra hverandre.
På grunn av nærheten til Bergen har Strilelandet blitt åsted for målstrid mellom nynorskbrukere og bokmålsbrukere. Bokmål har tradisjonelt blitt benyttet av bergensere, mens nynorsk tradisjonelt har stått sterkest i mer rurale strøk. Målstriden har utspilt seg blant annet innen skolesektoren, hvor nynorsk- og bokmålselever har vært delt i egne skoleklasser.
Demetrio Albertini
Demetrio Albertini (født 23. august 1971) er en italiensk tidligere fotballspiller som tilbragte størstedelen av karrieren i AC Milan der han vant fem ligamesterskap og en mesterligatittel. Han har spilt 79 landskamper for, deriblant i fotball-VM i 1994 og 1998 og fotball-EM i 1996 og 2000. Albertini var midtbanespiller og kjent for sitt blikk for spillet og sin gode pasningsfot.
Klubbkarriere
Albertini ble født i Besana i Brianza som ligger i provinsen Milano. Han tilbrakte sine ungdomsår i junioravdelingen til AC Milan og debuterte for klubben som 17-åring i 1989. I 1990/91-sesongen var han utlånt til Calcio Padova, men i den påfølgende sesongen etablerte han seg i Milan-laget. Han spilte fast i de neste fjorten sesongene og vant fem Serie A-titler (1992, 1993, 1994, 1996 og 1999). Han var også med på å spille Milan fram til tre mesterligafinaler på rad fra 1993 til 1995, med seier i 1994. Han spilte omtrent 300 seriekamper og 41 europacupkamper for laget.
Etter at Albertini forlot Milan i 2002 var han innom flere forskjellige klubber. Han spilte for Atletico Madrid, SS Lazio, Atalanta BC og FC Barcelona, men aldri mer enn en sesong i hver klubb.
Landslagskarriere
Albertini debuterte for Italia mot i 1991 og deltok på OL-laget i 1992. I 1994 var han etablert på landslaget og spilte fra start i alle kampene da Italia tok seg til VM-finalen, der det ble tap for på straffeparkkonkurranse. Albertini skåret i straffekonkurransen. I 1998 var han også med på det italienske laget som denne gangen røk ut i kvartfinalen mot. Igjen kom tapet etter straffesparkkonkurranse, men denne gang var Albertini en av dem som bommet. Totalt fikk han 79 landskamper og skåret tre mål.
752 Sulamitis
752 Sulamitis er en hovedbelteasteroide. Den er navneopphavet til asteroidefamilien Sulamitis. Den ble oppdaga den 30. april 1913 av Grigorij Neujmin fra Simeiz-observatoriet på Krim. Den er oppkalt etter Sulamit – piken fra Sjulam – fra Høysangen i Bibelen.
Rhinestone (film)
Rhinestone er en filmkomedie fra 1984, utgitt av 20th Century Fox, med Sylvester Stallone og Dolly Parton i hovedrollene.
Handling
En populær countrysanger, Jake (Parton), skryter av at hun kan gjøre hvem som helst til en countrysensasjon. Hun inngår et veddemål med manageren sin om at hun kan forvandle en normal fyr til en country- og western-sanger på to uker. De vedder om kontrakten hennes og kroppen hennes. Problemet er at manageren kan velge mann, og han velger drosjesjåføren Nick Martinelli (Stallone) fra New York.
Martinelli blir booket til å synge på en stor country-nattklubb, og Jake arbeider febrilsk med å trene ham til jobben. De arbeider med alt fra sangen, til hvordan han skal snakke med sørstatsdialekt og ha på seg en cowboyskjorte, trange bukser og boots.
München-massakren
München-massakren var en fatal gisselsituasjon og massakre som fant sted under De olympiske sommerlekene i München i 1972. Aksjonen ble utført av medlemmer fra den paramilitære gruppen Sort September og var rettet mot israelske idrettsutøvere som skulle delta i lekene. Målet til gisseltakerne var å presse Israel til å frigi palestinske geriljasoldater som satt i israelsk fangenskap. Alle gislene og fem av gisseltakere ble drept da tysk politi iverksatte en frigivelsesaksjon.
Svart September kalte aksjonen for «operasjon Iqrit og Biram», etter to kristne landsbyer i det nordlige Palestina hvis befolkning ble drevet på flukt av den israelske gruppen Haganah i 1948. Landsbyene ble ødelagt i 1951.
Forløp
Den 5. september 1972 klarte åtte palestinere fra Sort September å ta seg inn i OL-byen. To israelske idrettsutøvere ble drept under selve gisseltakingen og ytterligere ni ble tatt til fange. Gisseltakerne krevde at over 200 geriljasoldater som satt i israelske fengsler, skulle slippes løs. Shaul Ladany flyktet og fikk varslet Bill Bowerman i den amerikanske leiren. Bowerman varslet politiet og det amerikanske konsulatet om hendelsen. Ladany, som konkurrerte i kappgang, var den første som varslet om hendelsen. Gisseltakerne så at Ladany flyktet og konkluderte med at de var for sent ute til å ta gisler i leilighet nr 2 som planlagt. Bowerman informerte konsulatet om at det var jødiske utøvere på det amerikanske laget (blant andre Bill Schmidt og Mark Spitz) og ba om ekstra sikkerhet, etter kort tid ble marineinfanterister utplassert ved den amerikanske leiren. Lederne i IOC var opprørt over at Bowerman hadde sørget for amerikanske militært nærvær i leiren og kalte ham inn til et møte samme dag. Bowerman møtte opp sammen med Jesse Owens og Bowerman avfeide kritikken. På flyplassen i München gikk tysk politi til aksjon mot gisseltakerne og alle gislene, samt fem gisseltakere, ble drept. En tysk politimann ble også drept i aksjonen.
Følger
Bare to dager etter hendelsen gikk store israelske flystyrker til angrep på landsbyer i Syria og Libanon. Angrepene var de kraftigste som det israelske flyvåpen hadde gjennomført på to år og var rettet mot det som israelerne mente var tilholdssted for palestinske geriljasoldater. Landsbyene ble bombet og beskutt med raketter. Angrepet ble ansett som en hevnaksjon for hendelsen i München.
Den hemmelige Operasjon Guds Vrede ble iverksatt mot personene som sto bak München. Som hevn drepte israelske agenter 11 sentrale personer i PLO, og som den siste aksjonen under «Guds Vrede» ble den marokkanskfødte kelneren Ahmed Bouchikhi drept på Lillehammer i Norge. Bouchikhi ble forvekslet med Ali Hassan Salameh som var en av det antatte hovedmennene bak München-massakren (se Lillehammer-saken).
Washington County (Florida)
Washington County er et fylke i den amerikanske delstaten Florida. Det ligger nordvest i staten og det grenser mot Holmes County i nord, Jackson County i nordøst, Bay County i sør og mot Walton County i vest.
Washington Countys totale areal er 1,595 km² hvorav 93 km² er vann. I 2000 hadde fylket 20,973 innbyggere og administrasjonssenteret ligger i byen Chipley.
Fylket ble grunnlagt i 1825 og er oppkalt etter USAs første president, George Washington
AGM-65 Maverick
AGM-65 Maverick er et taktisk luft-til-bakke-missil (Air to Ground Missile – AGM), tatt i bruk første gang i august 1972. Missilet er svært anvendelig og effektivt mot en lang rekke mål, som panser, luftforsvarssystemer, skip, landtransport, våpen- og drivstofflagre. Kostnaden for et missil er rundt en million kroner.
AGM-65 Maverick styres av et infrarødt (IR) kamerea i nesen på missilet og er dermed svært presist og treffsikkert. Missilet brukes ofte i støtteoppdrag for landstyrker, siden det kan brukes til å ta ut en og en stridsvogn.
Bildene fra IR kameraet i nesen på Maverick-missilet ble brukt mye til PR av USA under Gulfkrigen i 1991. Under operasjon Desert Storm ble AGM-65 Maverick brukt av F-16 Fighting Falcons, A-7 Corsair II og A-10 Thunderbolt II.
Christer Persson (fotballspiller, født 1979)
Hans Christer Andreas Persson (født 11. oktober 1979) er en svensk fotballtrener og tidligere fotballspiller som er assistenttrener for.
Persson, som var midtbanespiller, har spilt Kalmar FF i Allsvenskan, samt for Jönköpings Södra IF og de norske klubbene FK Tønsberg og Pors Grenland i lavere divisjoner. Persson har sammenlagt 66 kamper og en scoring i Sveriges øverste divisjon. Persson har også seks U21-landskamper for Sverige, som ble spilt i 1999 og 2000.
Persson startet karrieren i Algutsrums IF.
Radnorshire
I øst og sør, inkludert i Vale of Radnor, er området nokså flatt, men ellers er det mye fjellandskap. De kambriske fjellene går gjennom den vestlige delen av grevskapet. Høyeste punkt er Radnor Forest på ca. 660 moh. I Elan Valley er det flere store kunstige reservoarer som forsyner Birmingham med vann. De viktigste elvene er Wye, Elan og Ithon.
Hovednæringsveiene er turisme og landbruk.
Sophus Nielsen
Sophus Erhard «Krølben» Nielsen (født 15. mars 1888 i København, død 6. august 1963) var en dansk fotballspiller som spilte for Boldklubben Frem.
Nielsen var den første spiller som scoret ti mål i en offisiell fotballandskamp. Det skjedde den 22. oktober 1908 i semifinalen mot Frankrike under OL i London. Danmark vant med 17–1 og «Krølben» scoret i det 3., 4., 6., 39., 46., 48., 52., 64., 66. og 76. minutt. Danmark tok sølv i turnering etter å ha tapt finalen mot Storbritannia.
«Krølben»s rekord på ti mål i én landskamp ble tangert i OL i 1912, da Tysklands Gottfried Fuchs også scoret ti mål da Tyskland beseiret Russland med 16–0. Rekorden ble slått i 2001 da Australias Archie Thompson scoret 13 mål i kampen mot Amerikansk Samoa som Australia vant med hele 31–0.
Sophus «Krølben» Nielsen er gravlagt på kirkegården ved Tvis kirke ved Holstebro.
Udo Beyer
Udo Beyer (født 9. august 1955 i Stalinstadt, i dag Eisenhüttenstadt) er en tysk kulestøter fra DDR.
Sammen med landsmannen Ulf Timmermann var han med på å dominere kulestøtøvelsen i en tiårsperiode.
Stephen Foster
Stephen Collins Foster (født 4. juli 1826 i Pittsburgh, Pennsylvania, død 13. januar 1864) var en USA-amerikansk komponist og forfatter av sanger, ofte omtalt som «the father of American music».
Mange av sangene hans blir fortsatt fremført 150 år etter hans død. Blant de mest kjente er «Oh! Susanna», «Camptown Races», «My Old Kentucky Home», «Old Black Joe», «Beautiful Dreamer» og «Old Folks at Home» («Swanee River»).
Foster hadde ingen formell musikkutdannelse. Som tenåring fikk han undervisning hos musikkhandleren Henry Kleber (1816–1897), en tysk immigrant med klassisk skolering. Men Foster blei også sterkt influert av Dan Rice (1823–1900), en sirkusklovn og artist som var en av tidas mest populære enterteinere. Det var i spenningsforholdet mellom disse to tradisjonene Foster produserte sine beste sanger.
Foster fikk utgitt sin første sang i en alder av 18, og to år seinere fikk han sin første slager, «Oh! Susanna», en sang som blei en slags nasjonalsang for gullrushet i California i 1848-1849. Han fikk etter hvert kontrakt med sanggruppa Christy Minstrels, og flere av de mest kjente sangene hans er skrevet for dem – og står sentralt i minstreltradisjonen.
Broren, Morrison Foster, gjorde i ettertid et stort arbeid med å samle Stephens verker, og han skreiv også hans biografi. Ved universitetet i Pittsburgh er det et Foster-museum, kombinert med Center for American Music.
Foster blei innvalgt i Songwriters' Hall of Fame i 1970. «Old Folks at Home» er fra 1935 den offisielle statssangen til Florida. «My Old Kentucky Home» er fra 1928 det tilsvarende for Kentucky.
Atten av sangene hans blei i 2004 utgitt på plata Beautiful Dreamer: The Songs of Stephen Foster. Albumet fikk Grammy-prisen for Best Traditional Folk Album. Blant artistene er John Prine, Alison Krauss, Yo-Yo Ma, Roger McGuinn, Mavis Staples og Suzy Bogguss.
Referanser
<References/>
Brkan
Brkan er et kroatisk slektsnavn som stammer fra landsbyen Brkani i Dalmatia.
Brkan er også et russisk mannsnavn, en variant av navnet Borkan.
Otto Jensen
Otto Jensen (født 1856 i Kongsberg, død 26. februar 1918) var en norsk teolog, statsråd og biskop i Den norske kirke.
Jensen ble cand.theol. ved Det teologiske fakultet i 1879. 13. oktober 1898 disputerte han til den teologiske doktorgrad samme sted, med avhandlingen Om soning og forsoning.
Jensen arbeidet som lærer i Oslo og Stavanger i fra han tok teologisk embedseksamen i 1879 til han ble residerende kapellan ved Asak kirke i Berg, Østfold 1889, senere i Sankt Petri kirke i Stavanger i 1899. I 1905 ble han sokneprest i Skjeberg.
Jensen var kirke- og undervisningsminister i Christian Michelsens regjering fra januar 1906 til oktober 1907.
Jensen var far til biskop Eivind Berggrav.
Whitney Houston (album)
Whitney Houston er det selvtitulerte debutalbumet fra den amerikanske pop / R&B-sangeren Whitney Houston.
Albumet ble utgitt 14. februar 1985. Salget gikk ganske tregt i begynnelsen, men eksploderte i 1986 med hjelp av tre singler på 1.-plass på Billboard Hot 100-listen («Saving All My Love for You», «Greatest Love of All» og «How Will I Know»). Albumet er Houstons bestselgende studioalbum, og har solgt over 22 millioner eksemplarer, og er en av de mestselgende musikkalbum i USA og i verden noensinne. Sporet «Saving All My Love for You» fikk Grammy Award i 1985 for «Best Female Pop Vocal Performance».
Culavamsa
Cūḷavaṃsa eller Chulavamsa (Pāli: «den lille krøniken») er et historisk verk skrevet på pali om kongene på Sri Lanka. Verket dekker perioden fra det 4. århundre frem til 1815. Culavamsa ble skrevet i løpet av mange år av singalesiske buddhistiske munker. Verket anses for å være en fortsettelse til Mahavamsa (Pāli: «den store krøniken»). Både Mahavamsa og Culavamsa anses iblant for å være ett eneste arbeid, og kalles da Mahavamsa, som strekker seg over to årtusener av Sri Lankas historie.
Cūḷavaṃsa er delt i to deler. Den første begynner da Buddh-dantya, en relikvie som skal være en av Siddhartha Gautamas tenner, ankommer til Sri Lanka i det 4. århundre. Krøniken beskriver videre kong Parakramabahu den stores liv og levnet (1153 – 1186). Mens munken Dhammakitti tradisjonelt anses som forfatteren av den første delen, har nå mange historikere gått over til å mene at dette var et samarbeidsprosjekt som flere munker deltok i. Den andre delen, som det tok flere år å skrive, fortsetter historien om monarkiet på Sri Lanka frem til kongedømmet blir en del av det britiske imperiet i 1815.
En tysk oversettelse av Cūḷavaṃsa ble ferdigstilt av Wilhelm Geiger i 1930, og deretter oversatt til engelsk av Mabel Haynes Bode. Deretter ble den engelske oversettelsen revidert av Geiger.
Asbest
Asbest er en gruppe fibrøse mineraler som består av hydrogen-magnesium-silikater. Fibrene har vært kjent siden oldtiden, men i 1985 ble asbest forbudt å bruke i bygninger og installasjoner da asbest kan lede til flere alvorlige sykdommer, for eksempel kreft.
Asbest finnes i berggrunnen i Norge, men har aldri vært utvunnet kommersielt. Asbestmaterialer brukt i Norge har i all hovedsak vært importert. Nord på Helgelandskysten (blant annet på Meløy og Rødøy) er det funnet keramikk fra steinalderen inneholdende store konsentrasjoner asbest. På Klettan nær Røros ble det brudt noe asbest på 1800-tallet i forbindelse med at Kobberverket begynte utvinning av krom.
Historie
Ordet asbest stammer fra gresk: a(ikke) sbestos («slukkbart») via en latinsk feiltolkning av asbestos («ulesket kalk»). Det har sin bakgrunn i egenskapen som gjorde materialet populært til lampeveker, men asbest har vært brukt til andre ting som gravsvøp i oldtidens Egypt, Karl den stores bordduk (ifølge overleveringer kastet han den på peisen for å få den ren). Mineralet finnes mange steder i metamorfe bergarter og i flere varianter.
Anvendelse
Asbest som varmeresistent stoff ble ofte blandet med bindemidler som sement eller limstoffer og valset ut til plater eller matter. Det ble brukt til bremsesko og -klosser, pakninger i motorer og maskiner, rundt glødelegemer i komfyrplater og elektriske ovner, foruten til eternittplater som ble brukt til å kle hus med, både på vegger og tak.
Joseph Keter
Joseph Keter (født 13. juni 1969 i Lessos) er en tidligere kenyansk friidrettsutøver, som hovedsakelig konkurrerte i 3000 meter hinder. Han vant gull på 3000 meter hinder under Afrikamesterskapet i friidrett 1993 og under OL 1996 i Atlanta.
Asbest
Anvendelse
Det ble ansett som svært anvendelig fordi det både var varmeisolerende og brannsikkert, og fibrene var fleksible og sterke, men strekkfaste. Innånding av relativt små mengder asbeststøv av enkelte sorter har vist seg å føre til økt risiko for flere sykdommer, inklusive asbestose (sykdom som skyldes innånding av asbeststøv) og kreft. Mange land har derfor innført forbud mot all bruk av stoffet i byggematerialer og annen bruk som gir risiko for at noen skal bli eksponert for stoffet.
Joseph Keter
Idrettskarriere
Keter vant 3000 meter hinder under Afrikamesterskapet i friidrett 1993, med tiden 8:22,34. Samme år vant han Nikaïa-stevnet i Nice, med ny personlig rekord på 8:21,04, og kom på femteplass i Bislett Games og sjetteplass i DN Galan. Han ble kenyansk mester på 3000 meter hinder i 1993 og 1994. Han kom på tredjeplass i Goodwill Games 1994 i St. Petersburg, og i 1995 kom han på fjerdeplass i Herculis-stevnet i Monaco og Bislett Games, og han fikk bronse under Military World Games i Roma.
Asbest
Fjerning av asbest
Fjerning av asbestholdige byggematerialer fra eldre bygg under restaurering skal foregå med verneutstyr, og det som fjernes skal være innpakket i tett plast.
Historie
Fra gammelt var asbest et så verdifullt materiale at det var forbeholdt overklassen – det var like dyrt som gull. Noen arkeologer hevder at ved brenning av adelige lik, ble de svøpt i asbest for at deres aske ikke skulle bli blandet med annen aske fra selve bålet.
Joseph Keter
Idrettskarriere
I 1997 vant han IAAF Grand Prix på 3000 meter hinder, og han kom på sjetteplass i det kenyanske mesterskapet i friidrett. Han fikk sølv på 3000 meter hinder under det kenyanske mesterskapet i friidrett i 1998.
Asbest
Historie
Annen bruk kan ha vært til hellige lamper. Denne bruken vet en om fra historisk tid, så teorien er sannsynlig. I medisinen ser det ut som om asbestfibre ble brukt i salver mot kløe og annen hudirritasjon – noe paradoksalt, siden fibre på hud fremkaller kløe. Det er imidlertid mulig at navnet asbestos også er brukt om et aluminiumsmineral, noe som kunne gi skumle misforståelser.
I de siste to tusen år før vår tidsregning, ble asbest blandet i keramikk produsert i nordre Fenno-Skandinavia, Karelen og Kola. Allerede før 4000 f.Kr fantes det en keramisk tradisjon i nordområdene fra Finland til Sibir, og ca. 2000 f.Kr dukker den første asbest-keramikken opp i Finnmark. Ca 1800 f.Kr hadde den spredt seg til Troms og Nordland, og etterhvert fant man den så langt sør som i Sogn. En forekomst innerst i Recherchefjorden på Svalbard ble forsøkt utnyttet 1918-22.
Den første filtersigaretten på verdensmarkedet var sigarettmerket Kent. Det brukte et asbestfiber i sitt «Mikronite»-filter fra 1952 til 1956.
«Dikkere» var tittelen på håndverkere som «dikket» asbest på plass mellom stein. Norsk Hydro produserte tidligere syre. Før det fantes syrefast stål å oppbevare syren i, reiste Hydro 15-20 meter høye syretårn av rød granitt på sine fabrikkområder, med asbest som tetning mellom steinene.
Inflasjonsmålet
«Inflasjonsmålet» ble innført 29. mars 2001 ved at Stoltenberg-regjeringen instruerte Norges Bank i å innrette pengepolitikken slik at inflasjonen skulle være stabil på 2,5 prosent. Siden mars 2018 har inflasjonsmålet vært redusert til 2 prosent for å ligge på samme nivå som de fleste andre land. I Forskrift om pengepolitikken står det: § 1 Pengepolitikken skal opprettholde en stabil pengeverdi gjennom lav og stabil inflasjon.
§ 2 Norges Bank forestår den operative gjennomføringen av pengepolitikken.
§ 3 Det operative målet for pengepolitikken skal være en årsvekst i konsumprisene som over tid er nær 2 pst. Inflasjonsstyringen skal være fremoverskuende og fleksibel, slik at den kan bidra til høy og stabil produksjon og sysselsetting samt til å motvirke oppbygging av finansielle ubalanser.
§ 4 Norges Bank skal jevnlig offentliggjøre de avveiingene som ligger til grunn for den operative gjennomføringen av pengepolitikken.
§ 5 Denne forskrift trer i kraft straks. Samtidig oppheves forskrift 29. mars 2001 nr. 278 om pengepolitikken.
Pengepolitiske aspekter
På 1950- og 1960-tallet var det en oppfatning blant såvel økonomer som politikere at det fantes en stabil avveining mellom arbeidsløshet og inflasjon og at pengepolitiske myndigheter kunne føre en «aktiv pengepolitikk» og finstyre aktivitetsnivået i økonomien.
Erfaringene på 1970-tallet med stagflasjon – med høy inflasjon og høy arbeidsledighet viste at den postulerte sammenhengen ikke holdt.
Det første er Friedman og Schwartz (1956) som viste at pengepolitikken kun virker med lange og variable etterslep.
Det andre er Friedman (1968) og Phelps (1968) som viste at det ikke kunne være noe langsiktig avveining mellom inflasjon og arbeidsledighet.
Det tredje er Kydland og Prescott (1977) og bidrag som fulgte etter dem slik som f.eks. Barro og Gordon (1983), som viste hvordan politikk, herunder sentralbankpolitikk, kan lede til bedre utfall for alle om man følger et forutsigbart og etterrettelig handlingsmønster – som f.eks. et inflasjonsmål.
Generelle begrunnelser
En begrunnelse for innføringen av et inflasjonsmål er at pengepolitikk er uegnet for diskresjonær konjunkturstabilisering, og det beste sentralbanken kan gjøre er å sørge for et stabilt og forutsigbart nominelt miljø.
En annen, ytterligere begrunnelse er at et inflasjonsmål i tillegg også innebærer en indirekte stabiliseringspolitikk gjennom en Phillips-kurve-relasjon.
En tredje og mest omfattende begrunnelse er at et inflasjonsmål ikke bare innebærer et stabilt, forutsigbart prisnivå og indirekte stabiliseringspolitikk, men i tillegg også bidrar til stabile forventninger om valutakursutviklingen gjennom en kjøpekraftsparitetsrelasjon.
Myst
Myst er et grafisk eventyr-videospill designet og regissert av brødrene Robyn og Rand Miller. Det ble utviklet av Cyan (nå Cyan Worlds), et Spokane, Washington – baserte studio, og utgitt og distribuert i 1993, av Brøderbund. Brødrene Miller begynte å arbeide på Myst i 1991 og utga det for Macintosh-datamaskiner den 24. september 1993, noe som til da var utvikleren Cyans største prosjekt. Forskjellige utgaver av spillet har siden blitt relansert for Saturn, Microsoft Windows, Jaguar CD, 3DO, CD-i, PlayStation, AmigaOS, PSP, Nintendo DS, og iOS av utgivere Midway Games, SunSoft, og Mean Hamster Software.
I Myst settes spilleren inn i rollen som "The Stranger" (Den fremmede), som bruker en spesiell bok for å reise til øya Myst. Der bruker spilleren andre spesielle bøker skrevet av en håndverker og oppdagelsesreisende kalt Atrus for å reise til flere verdener kjent som "ages" (aldre). Ledetråder som finnes i hver av disse aldrene bidrar til å avsløre den bakenforliggende historien til spillets karakterer. Spillet har flere avslutninger, avhengig av hvilke beslutninger spilleren tar.
Etter utgivelsen ble Myst en suksess. Kritikere hyllet spillets evner til å la spilleren fordype seg i den fiktive verden. Spillet var lenge det bestselgende videospillet gjennom tidene før det ble slått av The Sims i 2002.
Myst sin suksess hjalp adopsjonen av det da gryende CD-ROM-formatet. Spillets suksess avlet fire direkte oppfølgende videospill samt flere spin-off-spill og -romaner.
Handling
Spillet handler om en mann uten navn kalt Stranger som har blitt transportert til en verden kalt age i serien som heter Age of Myst. Spilleren må finne en manglende side til en bok som tilhører Atrus som er hans venn.
Under reisen på øya skjer det mye. I biblioteket finnes to bøker, en rød og en blå. Hvis man åpner dem vil man se to ødelagte levende bilder, hver med en mann i. Begge ber Stranger om å reise til to andre Ages fordi det ligger noen andre sider der. Når man samler arkene og setter dem i bøkene kan de snakke tydeligere og tydeligere til de kan fortelle at de har blitt fanget i Dn'i.
Tia Dalma
Tia Dalma er en rollefigur i filmen Pirates of the Caribbean: Dead Man's Chest, spilt av Naomi Harris. Det var Tia Dalma som gav Jack Sparrow kompasset han eier, som viser det eieren ønsker seg mest av alt.
Tia Dalma var en voodoo-prestinne med svarte tenner og blå lepper, og hun går med håret i dreadlocks.
Utdypende historie
Når hendelsene i Pirates of the Caribbean: Dead Man's Chest begynner, reiser Jack Sparrow for å møte Tia Dalma etter mange år - med behov for hennes hjelp. Sparrow blir forfulgt over Karibien av Davy Jones og Kraken, og han planlegger å finne den døde mannens kiste. Denne kisten skal inneholde Davy Jones sitt hjerte, og er den eneste måten å drepe Jones på. Sparrow finner ut hvor skipet Den flygende hollender befinner seg, og Tia Dalma får besittelse av den vandøde apen som tidligere tilhørte den avdøde kaptein Hector Barbossa.
Jack Sparrows mannskap returnerer til Tia Dalmas hytte, etter at Sparrow blir dratt til Davy Jones sin kiste av Kraken. Men Dalma har tilsynelatende forutsett denne hendelsen, og informerer det sørgende mannskapet hans om at det finnes en mulighet til å redde Sparrow. Dalma avslører at hun også har gjenoppstått kaptein Barbossa, som skal hjelpe til med å redde Sparrow. I løpet av Pirates of the Caribbean: At World's End reiser Tia Dalma sammen med Hector Barbossa, Will Turner, Elizabeth Swann og resten av Black Pearls mannskap - når de reiser til Singapore.
Der forsøker de å infiltrere Sao Fengs hovedkvarter, for å skaffe et kart som er nødvendig for å seile til verdens ende og finne Davy Jones sin kiste. I denne prosessen unnslipper de bare så vidt fra Det britiske ostindiske kompani. Tim Dalma forklarer at Jack Sparrow ikke kan gjenoppstå på samme måte som Hector Barbossa kunne, fordi Sparrow ble tatt av Kraken. Men Barbossa døde av normale, vanlige årsaker. Etter å ha reddet Sparrow leter de etter en mulig fluktvei tilbake til den dødelige verden. Tia Dalma forteller dem også historien om Davy Jones og Calypso, men avslører ikke hennes egentlige identitet.
Senere avsløres det at Tia Dalma faktisk var Calypso, men i menneskelig form. Hennes virkelige motiver for å gjenopplive Barbossa og Jack Sparrow avsløres når det blir oppdaget at begge piratene var medlemmer av Brethren Court. Begge piratene eier hver sin «Pieces of Eight» som er talismaner som er nødvendige for å frigjøre Calypso. Dalmia gjenopplivet Barbossa og Sparrow. Tia Dalma og hennes tidligere fremmedgjorte kjæreste, Davy Jones, gjenforenes en kortere stund samtidig som sitter innelåst på skipet. Calypso sier at hun fremdeles har dype følelser for Davy Jones.
Calypso er også rasende over at pirat-herrene fanget henne i hennes menneskelige form. Dermed blir hennes egentlige motiver endelig avslørt: Hun planlegger å bruke kreftene sine mot den nåværende Brethren Court, som hevn etter at de gjorde henne til et menneske. Mens kampen mellom East India Trading Company og piratene nærmer seg, frigjør de Calypso fra hennes menneskelige form. Men før Calypso er fullstendig frigjort, forteller Will Turner henne at det var Davy Jones som forrådte henne ved å avsløre for den første «Brethren Court» hvordan det var mulig å binde henne inn i hennes menneskelige form.
Hector Barbossa ber om at Calypso oppfyller avtalen deres, og at hun bruker sine enorme krefter for å hjelpe piratene. Calypso bryter seg løs, og forvandler seg til tusenvis av små krabber som oppsluker hele skipet og flykter i havet. Raseriet hennes skaper deretter en voldsom malstrøm, som blir slagmarken mellom Black Pearl og den flygende hollenderen. I stedet for å hjelpe en bestemt side, blir hennes vrede rettet både mot pirat-herrene for å ha fengslet henne - og mot Davy Jones på grunn av hans svik.
.ba
.ba er Bosnia-Hercegovinas nasjonale toppnivådomene (ccTLD) for Internett. Det administreres av University Teleinformation Center.
Eksterne lenker
Toppdomän
Domtårnet i Utrecht
Domtårnet (nederlandsk: Domtoren) i Utrecht er det høyeste kirketårnet i Nederland med 112,5 meter, og det gotiske tårnet er byens symbol.
Tårnet var en del av St. Martin-katedralen, i Utrecht bare kalt Domkirken, og ble bygd mellom 1321 og 1382. På grunn av pengemangel ble katedralen ble aldri ferdigstilt, og etter at det uferdige midtskipet kollapset etter en storm i 1674 ble Domtårnet et frittstående tårn.
Tårnet står på stedet hvor byen Utrecht oppsto for nesten 2000 år siden.
Christer Persson
Christer Persson er navnet til flere personer:
Fylkesvei 4154
Fylkesvei 4154 går mellom Drangeid og Litledranga i Flekkefjord kommune. Veien er 6,7 km lang.
Frem til 2019 hadde veien betegnelsen fylkesvei 933 (Vest-Agder).
Bettine Jahn
Bettine Jahn (født Gärtz 3. august 1958 i Magdeburg) er en tidligere tysk friidrettsutøver, som på 1980-tallet representerte Øst-Tyskland. Hun konkurrerte på 100 meter hekk. Hennes personlige rekord 12,42 er fortsatt gjeldende tysk rekord. Jahn deltok i OL 1980 i Moskva der hun ble nummer sju. Under EM 1982 ble hun nummer fire. På grunn av østblokkens boikott deltok hun ikke under OL 1984. Jahns fremste meritt er gullet i VM 1983 i Helsingfors.
Apple Cinema Display
Apple Cinema Display er en skjerm av LCD-typen som blir produsert av Apple. Skjermene leveres i tre størrelser: 20", 23" og 30". Alle LCD-ene har to FireWire-porter og to USB 2.0-porter. Produksjonen opphørte i 2008. Den nye linjen består nu av kun to skjermer av typen Apple Cinema Display: Én 24-toms modell og én 30-toms. Den minste av disse to benytter den nye stikkontakten av «mini»-typen, og er derfor ikke kompatibel med de eldre modellene som benyttet den mer utbredte DVI-kontakten.
Poppi
Poppi er en kommune i Provinsen Arezzo i den italienske regionen Toscana.
Nabokommunene er Bagno di Romagna (FC), Bibbiena, Castel Focognano, Castel San Niccolò, Chiusi della Verna, Ortignano Raggiolo og Pratovecchio.
Storkefugler
Storkefugler (Ciconiiformes) er en orden med storvokste, flygedyktige vadefugler. Ordenen inkluderte tidligere også hegrer, ibiser og skjestorker, men storkene er nå den eneste familien i ordenen. Storkefuglene er søstergruppen til en klade som omfatter sulefugler og pelikanfugler.
Inndeling
Inndelingen følger HBW Alive og er i henhold til Elliott (2018). Norske navn på arter følger Norsk navnekomité for fugl og er i henhold til Syvertsen et al. (2008, 2017). Eventuelle benevnelser i parentes er kun midlertidige beskrivelser, i påvente av et offisielt navn på arten.
Systematikk
Skyggefuglens plassering i systematikken har vært usikker, og den har vanligvis hatt sin egen familie, men AOU mente den var en del av pelikanfamilien. HBW Alive plasserer den imidlertid i sin egen familie, noe kladogrammet nedenfor også reflekter.
Piasecki X-49
Piasecki X-49 «Speedhawk» er et eksperimentelt helikopter bygd av Piasecki Aircraft Corporation for USAs marine, og senere for USAs hær.
Ferjesambandet Sund–Horsdal–Sørarnøy
Ferjesambandet Sund–Horsdal–Sørarnøy krysser Morsdalsfjorden og Fugløyfjorden i Salten. Det betjener ferjekaiene Sørarnøy, Horsdal på Sandhornøya og Sund på fastlandet i Gildeskål kommune. Strekningen drives av Torghatten Nord.
Piasecki X-49
Historie
USAs marine tegnet 28. september 2000 en fireårskontrakt med Piasecki Aircraft Corporation om å designe, bygge og testfly et eksperimentelt helikopter med vektorstyrt dysepropell (VTDP – Vectored Thrust Ducted Propeller) i stedet for konvensjonell halerotor. Kontrakten var verdt 26,1 millioner USD, og var et resultat av vellykkede bakketester med en vektorstyrt dysepropell-enhet kalt AH-1Z. 23. mai 2003 ble prosjektet tildelt betegnelsen X-49. I 2004 ble ansvaret for prosjektstyringen overtatt av USAs hær ved forskningsavdelingen Aviation Applied Technology Directorate, og de årlige bevilgningene ble samtidig redusert.
Ferjesambandet Sund–Horsdal–Sørarnøy
Sambandet blir betjent av MF «Gildeskål» 5–7 ganger daglig
Piasecki X-49
Historie
Testprogrammet består av to faser. Fase 1 består av innledende tester for å avgjøre helikopterets generelle karakteristikker. Fase 2 skal etter planen innledes med at helikopteret bygges om med en ekstra motor, mer strømlinjeformet skrog, og innfellbare landingshjul.
X-49A gjennomførte en 15-minutters jomfrutur 29. juni 2007. I februar 2008 kunngjorde Piasecki at de innledende testene i fase 1 var fullført. Alle testflyvningene frem til august 2008 har foregått ved New Castle County Airport ved Wilmington i Delaware.
Formål
X-49 skal først utforske manøvreringsdyktigheten, stabiliteten, rekkevidden og toppfarten til et helikopter med verktorstyrt dysepropell i stedet for konvensjonell halerotor. Hvis dette konseptet viser seg overlegent eksisterende løsninger, kan det bli aktuelt å oppgradere de eksisterende Black Hawk og Seahawk-helikoptrene.
Design
X-49 er et ombygd Sikorsky SH-60F Seahawk helikopter. Halerotoren er erstattet av en dysepropell med kontrollflater bak propellen for å styre luftstrømmen i ønsket retning. Dysepropellen gir samtidig fremdrift, noe som gjør at helikopteret slipper å tilte nesen ned for at rotorene skal gi fremdrift. I tillegg er det montert små vinger på skroget som gir ekstra aerodynamisk løft. Disse vingene kommer fra et Aerostar FJ-100 VLJ, og er utstyrt med kontrollflater som kombinerer flaps- og balanseror-funksjon, kalt flaperon. Dysepropell-enheten er for en stor del konstruert av komposittmaterialer, og veier ikke stort mer enn halerotor-systemet den erstatter.
Spesifikasjoner
Ytelse
Merionethshire
Merionethshire (walisisk Sir Feirionnydd) er et tradisjonelt grevskap i Wales.
Det grenser mot Caernarfonshire i nord, Denbighshire i øst, Montgomeryshire og Cardiganshire i sør og Cardiganbukten i vest. Arealet er på 1731 km², og området har en svært lav befolkningstetthet. Det er også et av de områdene som har høyest andel walisisktalende innbyggere. Administrasjonsbyen var Dolgellau.
Viktigste næringsveier er landbruk og turisme.
Grevskapet styres i dag dels som en del av Gwynedd og dels som en del av Denbighshire.
Folkeminne
Ordet folklore ble etablert i 1846 av den engelske antikvaren William J. Thoms (1803–1885) som en erstatning for betegnelsen popular antiquities. Ordet var en etterligning av tyske begreper med Volk-, med bruk av det angelsaksiske ordet folclar som betød «folkelig». Det ble først trykt i tidsskriftet Athenaeum utgitt 22. august 1846. Den amerikanske folkloristen Alan Dundes foreslo provoserende i 1965 å definere «folk» som «en hvilken som helst gruppe mennesker som har i det minste én fellesfaktor». Fellesfaktoren skaper en eller annen form for felles identitet. Det betyr at i teorien kan både en etnisk gruppe, et bygdesamfunn, en skoleklasse, mennesker med samme sykdom eller et samboerpar og så videre kan være et «folk» i denne sammenhengen – og dermed dele folklore.
Flere betydninger
Begrepet «folklore» har flere ulike betydninger i dagligtale og akademia. På engelsk kan termen vise til selve forskningsfaget like mye som emnet man studerer. På den annen side ser man også ordet folklore brukt om en viss type mote (innen interiør, klesstil osv.) – gjerne av den fargerike sorten, inspirert av urbefolkningers klesskikk.
Sjangre
Begrepet «folklore» omfatter en mengde uttrykk og praksiser, og kan være vanskelig å avgrense. Vanlige sjangre å inkludere er i det minste:
Etymologi
Selve ordet «folkeminne» er en nesten direkte oversetting fra det tyske Volkskunde. «Folklore» er et lånord fra engelsk (der -lore betyr «kunnskap»), en nydannelse av den britiske skribenten William Thoms.
Folklore som fagfelt
Folkeminner og folklore har i Norden vært et eget studiefelt ved universitetene – emne for fag som etnologi, litteraturvitenskap, antropologi – og ikke minst folkloristikk (studiet av folklore). Flere nordiske forskere har vært internasjonalt anerkjente for sin samling og analyse på feltet – de første i rekken i Norge var P. Chr. Asbjørnsen og Jørgen Moe. Utnevnelsen av Jørgen Moes sønn Moltke Moe til professor i «norsk Folkesprog og norsk Folketradition» regnes gjerne som starten på folkloristikken som fag i Norge.
ISight
iSight er et webkamera som Apple introduserte i 2003. Kameraet kan man bruke sammen med Skype og Apples iChat program. I slutten av 2006 ble iSight tatt ut av produksjon fordi flere av dagens Mac-modeller har innebygget isight-kamera.
Antrodiaetidae
Utseende
Antrodiaetidae tilhører gruppen mygalomorfe edderkopper, der chelicerene har klør som peker bakover. De er middelsstore til nokså store (5-25 mm), kraftige edderkopper med særlig kraftige bein. De er ikke påfallende hårete, virker ved første øyekast nesten nakne, og er brune på farge, gjerne noe blanke, beina gjerne litt rødlige. De åtte øynene sitter samlet i et rektangulært område foran på forkroppen, de fire bakerste øynene er gruppert i ett par på hver side, de fire fremste danner en tverrlinje med lik avstand mellom de fire. Chelicerene er store, klørne peker bakover og litt innover. Bakkroppen er gjerne forholdsvis liten bortsett fra eggfylte hunner. Den har en oval. mørk plate foran på ryggen. Bakerst er det to par spinnvorter, de ytre er lange og tre-leddete, de indre er kortere, en-leddete og litt kølleformede. Hannens palpeorganer (parringsorganer) er formet som en enkel sprøyte.
Levevis
Som de fleste mygalomorfe edderkoppene sitter de gjerne stille inne i en silkekledt gang og venter på at byttedyr skal passere innen rekkevidde. Hos noen arter er inngangen til tunnelen litt opphøyet som et lite tårn. Åpningen blir lukket av en foldet dør eller en fall-lem av silke og planterester.
Utbredelse
Denne familien er nesten utelukkende utbredt i USA, der de finnes både i den østlige og den vestlige, men ikke i de sentrale delene. I tillegg er det kjent to arter fra Japan.
Ann-Kristin Engstad
Ann-Kristin Engstad (født 5. april 1982 i Hammerfest) er politiker som representerer Arbeiderpartiet. Hun satt på fylkestinget i Finnmark i perioden 2003–2007, og ble valgt inn på fylkestinget for perioden 2007-2011. Hun har vært vararepresentant til Stortinget for Finnmark Arbeiderparti i periodene 2005–09 og 2009–13 og har møtt fast i lengre perioder.
Hun har yrkesbakgrunn som sjåfør i Hammerfest.
Kjell Grønner
Kjell Grønner (født 14. oktober 1935 i Bergen) er en norsk teolog som har hatt en rekke prestestillinger. I perioden 1965–72 var han ungdomsprest i Bergen KFUM, hvor han særlig er kjent for å ha startet den første norske Ten Sing-gruppen i 1967. Grønner etablerte også Shalom ungdomssenter i Bergen 1972–74. Han var generalsekretær i Norges kristelige ungdomsforbund 1974–82, fengselsprest i Bergen kretsfengsel 1982–86, leder av Kalfarkollektivet behandlingssenter for rusmiddelavhengige 1985–94. I 1994 var Kjell Grønner initiativtager og leder for Kalfarhuset ettervernsenter for tidligere rusmiddelavhengige.
Fra 1981 til 1985 var han vararepresentant til Stortinget for KrF, han har også vært medlem av Bergen bystyre for partiet. Grønner har også vært medlem av Det kriminalitetsforebyggende råd. I 2009 engasjerte Grønner seg i kampen mot den kjønnsnøytrale ekteskapsloven, hvor han blant annet holdt appell på Festplassen.
Ken Follett
Ken Follett (født 5. juni 1949 i Cardiff i Wales) er en britisk forfatter av spenningsbøker og historiske romaner.
Liv og virke
Follett flyttet til London med familien da han var ti år gammel, og utviklet tidlig interesse for å lese bøker. Selv om han ikke var spesielt interessert i skolegang, begynte han etter hvert på University College London hvor han studerte filosofi.
Etter endt utdanning jobbet han i noen år som journalist, først tilbake i Cardiff, så i London. Han fant ikke nok utfordring der, så han beveget seg etter hvert over i forlagsbransjen. Det var mens han jobbet som redaktør i et forlag han begynte å skrive sine første bøker. Til å begynne med var forfatterskapet en hobby, han skrev på kveldene og i helgene. Suksessen kom gradvis, men med utgivelsen av Nålen i 1978 fikk han sitt store gjennombrudd. Follett har selv sagt, i forbindelse med et intervju med Oprah Winfrey, at han skrev ti bøker før hans store gjennombrudd Nålen ble utgitt. Etter dette har alle bøkene hans vært bestselgere og flere av dem har også blitt filmet. Han anslår selv at han har solgt ca. 90 millioner bøker på verdensbasis.
I 2018 ble han utnevnt til kommandør (CBE) av Order of the British Empire for sin litterære innsats og veldedige virke.
Frei Galvão
Frei Galvão, født Antônio de Sant'Ana Galvão og senere kjent som Antônio Galvão de França (født 1739, død 23. desember 1822) var en brasiliansk katolsk ordensprest tilhørende en gren av fransiskanerordenen. Den 25. oktober 1998 ble han som første brasilianskfødte saligkåret, og 11. mai 2007 ble han helligkåret, også da som den første brasilianskfødte.
Liv og virke
Han ble født i Guaratinguetá i kapteinsriket São Paulo i en dypt religiøs overklassefamilie. Tretten år gammel ble han sendt til jesuittenes seminar i Belém, og han studerte der til 1756. Da ble han på grunn det anti-jesuittiske klimaet som rådet, bedt av faren om å forsøke seg hos fransiskanerordenen i stedet. 15. april 1760 begynte han i novisiatet hos de reformerte fransiskanerne, alcantarinerne, i klosteret St. Bonaventura i Macacu. Året etter avla han høytidelige løfter, og 11. juni 1762 ble han presteviet. Han ble sendt videre til klosteret St. Frans i São Paulo, hvor han etter endt utdanning i 1768 ble predikant, skriftefar for legfolket og portner. Han var også en dyktig og produktiv poet; da han i 1770 ble tatt opp i Brasils dikterakademi deklamerte han egne dikt på latin i fire timer.
I årene 1769 og 1770 var han skriftefar i en rekollektgruppe av fromme kvinner, Rekollektene av St. Teresa. Han møtte der søster Helena Maria av Den hellige ånd, som fortalte ham at hun hadde visjoner hvor hun ble bedt av Jesus Kristus om å grunnlegge en ny rekollektgruppe. Dette førte til at Vår Frue av Unnfangelsen av Det guddommelige Forsyn ble grunnlagt 2. februar 1774, med konsepsjonistene som modell.
Søster Helena Maria døde brått i 1775, og Antônio tok seg av rekollektene. De hadde mange kall, og Antonio sørget derfor for at det ble bygget et kloster og en kirke til dem. Han deltok selv i murarbeidene, og brasilianske murere har derfor lenge, også før han ble saligkåret, regnet ham som sin vernehelgen. Byggingen tok 28 år, og klosteret og kirken ble vigslet 15. august 1802. Antônio skrev i denne tiden rekollektenes statutter, et verk som gir et godt bilde av hans personlighet. I 1929 ble kommuniteten et regulært kloster, innlemmet i Ordenen av Den uplettede unnfangelse.
.asia
.asia er et generisk toppnivådomene, som er foreslått av DotAsia Organisation, med Afilias som administrator av registreringsenheten. Det ble godkjent av ICANN den 19. oktober 2006 som et sponset toppnivådomene, men er ikke tatt i bruk ennå, da kontraktsforhandlingene mellom ICANN og DotAsia Organisation ikke er sluttført. Formålet er å tjene som et regionalt domene for selskaper, organisasjoner og enkeltpersoner basert i regionene Asia, Australia og Stillehavet.
Frei Galvão
Liv og virke
Allerede mens han levde ble Antônio æret som hellig av fattige og slaver, ettersom han kjempet for deres sak. Dette førte til at han ble angrepet av myndighetene, og i 1780 ble han en periode forvist fra byen fordi han forsvarte en soldat som skulle henrettes uten grunn. Forvisningen ble opphevet da både storgodseiere og deres slaver beleiret guvernørens hus og presset ham til å la Antônio komme tilbake.
.asia
Eksterne lenker
Toppdomän
Frei Galvão
Liv og virke
I 1781 ble han novisemester i Macacu, og i 1798 ble han guardian for klosteret St. Frans; han ble gjenvalgt til dette embetet i 1801. Han fikk senere ytterligere embeter, men måtte gi opp disse av helseårsaker. Han grunnla nok et kloster, St. Klara i Sorocaba i São Paulo. Som gammel mann fikk han lov til å bosette seg hos rekollektene.
23. desember 1822 døde han hos rekollektene, og ble gravlagt i kirken der. Hans grav ble raskt et valfartsmål, og brasilianerne begynte å påkalle hans forbønn i håpløse situasjoner, spesielt ved komplikasjoner under svangerskap.
Helligkåring
8. mars 1997 fikk han tittelen Venerabilis («Ærverdig»), et skritt på veien mot helligkåring. 6. april 1998 undertegnet Johannes Paul II et dekret som anerkjente et mirakel på hans forbønn; en fire år gammel jente hadde vært døende på grunn av infeksjoner og hjertesvikt, men ble plutselig fullstendig frisk. 25. oktober 1998 ble han saligkåret av Johannes Paul II under en messe i Roma.
16. desember 2006 undertegnet Benedikt XVI et nytt dekret fra Kongregasjonen for helligkåringer, og godkjente dermed et nytt mirakel. Denne gang var det en nyfødt som overlevde til tross for at legene ikke hadde noe realistisk håp. Samme pave helligkåret ham i São Paolo den 11. mai 2007, med omkring en million troende tilstede. Hans minnedag ble dødsdagen, 23. desember.
Hans barndomshjem har blitt innredet som museum av etterkommere av hans familie.
Fylkesvei 4292
Strekningen mellom Hestvad og Eie rundkjøring var opprinnelig del av fylkesveien.
Frem til 2019 hadde veien betegnelsen fylkesvei 79.
Kongsberg International School
Kongsberg International School er en internasjonal skole lokalisert i Kongsberg i Buskerud som tilbyr utdanning innen IBO-systemet. Skolen tilbyr i dag godkjent PYP (engelsk Primary Years Programme) fra seks års alder og godkjent MYP (engelsk Middle Years Programme) fra 12 års alder. Kongsberg International school samarbeider også med Kongsberg videregående skole i et felles IB Diploma-program.